Gay Byrne

Ba láithreoir teilifíse é Gabriel Mary Byrne (a rugadh ar 5 Lúnasa 1934 i mBaile Átha Cliath, agus a fuair bás ar an 4 Samhain 2019). Fathach i gcúrsaí craoltóireachta ab ea Gay Byrne nó Gaybo, mar a thugtar air go minic. 

Bhí sé mar láithreoir ar The Late Late Show ó 1962 go-dtí 1999.  60 bliain a chaith Byrne i mbun craoltóireachta, agus aithnítear go raibh baint mhór ag an Late Late Show lena linn le hathruithe sóisialta agus eile in Éirinn. Ba é a bhí mar láithreoir ar an seó cainte, atá ar an dara seó dá leithéid is faide ar an aer ar domhan, ó bunaíodh é i 1962 go dtí gur éirigh sé as i 1999.

 Saol 
Rugadh Mary “Gay” Byrne sna Saoirsí i mBaile Átha Cliath ar 5 Lúnasa 1934.  Ba é an mac ab óige ag Edward agus Annie Byrne, agus  triúr deartháireacha agus aon deirfiúr amháin aige. I ndiaidh freastal ar bhunscoil in Rialto, chuir na Bráithre Críostaí meánoideachas air i Sráid Synge. Bhí sé i gceist aige dul ar an ollscoil, ach nuair a d’éag a athair, ní raibh an dara rogha aige ach dul ag obair. 

Cé go raibh suim mhór aige sa chraoltóireacht ó nuair a bhí sé óg, thosaigh Gay ag obair ar dtús i dtionscal an árachais. Mar sin féin, nuair a bhí an deis aige dul le Raidió Éireann sa bhliain 1958, rug sé ar an bhfaill. Roghnaíodh é chun an Late Late Show a chur i láthair nuair a seoladh é in 1962, agus bhí an rath chomh mór sin gur fhan sé sa ról sin ar feadh 37 bliain (seachas sé mhí in 1964, nuair a bhí Frank Hall i mbun an tseó).  

Ar feadh an ama seo, bhí sé ina láithreoir agus léiritheoir chomh maith ar sheóanna eile, ar theilifís agus raidió araon. Bhí clár raidió maidine aige, The Gay Byrne Show, le fada.  Lean sé air ag craoladh ar theilifís agus raidió ina dhiaidh sin le cláir amhail The Meaning of Life agus clár ceoil ar Lyric FM. 

Tar éis dó dul ar scor, chaith sé ocht mbliain mar chathaoirleach ar an Údarás um Shábháilteacht ar Bhóithre. 
clé|mion
Roimh a bhás, bhí Gay mar chathaoirleach ar an Road Safety Authority in Éirinn.
clé|mion|Údarás um Shábháilteacht ar Bhóithre

 Late Late 
Craoladh an Late Late Show don chéad uair riamh ar 6 Iúil 1962, le Gay Byrne mar fhear an tí.  Clár conspóideach a bhí ann sna luath-laethanta agus Gay Byrne mar láithreoir.  D’éirigh le "GayBo" an tsuáilce agus an duáilce a chniotáil le chéile. 

Thuil Gay clú freisin mar láithrigh sé an Rose of Tralee suas go dtí 1994 agus The Gay Byrne Hour (The Gay Byrne show) ar an raidió. 

 Conspóidí 

 Ann Lovett, 1984:  Cailleadh an ghirseach ar 31 Eanáir 1984. Ba ea  Gay Byrne ar an The Late Late Show a d’aimsigh an nuacht ar dtús. "Nothing terribly exciting there", a dúirt sé, agus é  ag athbhreithniú na nuachtán. Ach bhain bás an déagóra croitheadh as pobal na hÉireann na laethanta ina dhiaidh.

 Pearsanta 
Phós Gay Kathleen Watkins, cláirseoir cáiliúil, in 1964. Bhí beirt iníonacha acu, Crona and Suzy. Tháinig ailse phróstataigh ar Gay in 2016.  D’éag sé ar 4 Samhain 2019 agus in aois 85 dó.  

 Féach freisin 

 The Late Late Show (RTÉ)
 Kathleen Watkins
 Housewife of the Year
 Rós Thrá Lí
 Údarás um Shábháilteacht ar Bhóithre

 Tagairtí 

Byrne, Gay
Catagóir:Básanna in 2019
Byrne, Gay
Catagóir:Láithreoirí RTÉ Raidió 1
Catagóir:RTÉ lyric fm
Catagóir:The Late Late Show (RTÉ)
Catagóir:Rós Thrá Lí
Catagóir:Daoine léannta i Scoil Synge
Catagóir:Gay Byrne
Catagóir:Básanna de bharr ailse phróstataigh in Éirinn